Comano TI

Comano estas komunumo de la komunumaro Vezia kaj la distrikto Lugano en Kantono Tiĉino, Svislando. Ĝi havis 2000 loĝantojn je la 31-a de decembro 2011.

 Geografio 
Comano situas ses kilometrojn norde de la distriktĉefurbo Lugano sur la montetoj inter la valo de la riveroj Vedeggio en okcidento kaj Casserate en oriento. La komunumo konsistas el la setlejoj Somano di Sopra, Comano di Sotto, Corba, Cortigia, Marlesco kaj Ronchi, kaj kelkaj izolitaj bienoj. Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,06 km², de kiuj 53,4% estas kovritaj de arbaro, 10,7% servas por agrikulturo kaj 34,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Comano limas en nordoriento al Capriasca, en oriento al Canobbio, en sudo al Porza, en okcidento al Cureglia, kaj en nordokcidento al Origlio.

 Trafiko 
Comano situas flanke de la gravaj trafikvojoj. Tra Comano pasas konekta vojo de Trevano al Cureglia. La plej proksima alveturejo al la svisa aŭtovojo A1, nome Lugano-Nordo, situas 3 kilometrojn okcidente de la komunumo en Manno. Pere de du buslinioj de la loka busreto de la urbo Lugano la komunumo estas konektita al la publika transportreto.

 Ekonomio 
En Comano situas la studioj de la itallingva sekcio de la svisa radio kaj televido SRF.

 Evoluo de la loĝantaro 
De la fino de mezepoko ĝis la mezo de la 19-a jarcento la loĝantaro de Comano estis relative stabile proksimume 500 personoj. En la dua duono de la lasta jarcento sub la influo de la kreskanta urbo Lugano la loĝantaro de Comano praktike triobliĝis kaj intertempe kreskis al 2000 personoj.

 Evoluo de la loĝantaroJaroLoĝantoj1643 5951670 3231808 2461850 3341900 4051910 4581950 4412000 1594

 Historio 
La unua dokumenta mencio de Comano datiĝas el la jaro 1159 kiel Cumano. Dum mezepoko la Monaĥejo San Pietro in Ciel d'Oro en Pavio posedis bienon kun agroj, kampoj kaj vitejoj en Comano. Ankaŭ la katedrala kapitolo de Como kaj la hospitalo Santa Maria en Lugano posedis bienojn en Comano. En la jaro 1468 Comano fariĝis memstara paroĥo. Dum longa tempo Comano estis kampara vilaĝo. En la dua duono de la lasta jarcento tamen la loĝantaro eksplodis, kaj Comano fariĝis ŝatata loĝloko de la urbo Lugano.Fonto: Antonio Gili: Comano en Historia Leksikono de Svislando (2005-02-24)

 Vidu ankaŭ 
 Aliaj signifoj de Comano

 Notoj kaj referencoj 


 Eksteraj ligiloj 

 Oficiala retejo de la komunumo Comano